**A Szegedi Tudományegyetem a 9/2015. (III.25.) BM rendelet előírása alapján meghirdeti a tűzvédelmi szaktevékenységének szolgáltatásként történő ellátását, felsőfokú tűzvédelmi végzettséggel.**

**A tűzvédelemmel kapcsolatos egyetemi és szerződéses partnerei részére végzett főbb feladatok:**

Tűzvédelmi szabályzat elkészítése, naprakész szinten tartása.

Egyetemi dolgozók, hallgatók, továbbá külső munkavállalók, egyéb, munkavégzés céljából az épületekben rendszeresen tartózkodók előzetes, éves ismétlődő, valamint rendkívüli tűzvédelmi oktatásainak megtervezése, teljes körű előkészítése, lebonyolítása jelenléti, vagy távoktatásos formában (Az Egyetem csak a termet adja a megbeszélt időpontban. A meghívó, regisztráció, jelenlét ellenőrzés, tananyag stb. a szolgáltató feladata).

Az egyetemen működő tűzvédelmi berendezések karbantartásának felügyelete, ellenőrzése és nyilvántartása.

Az egyetemi objektumok tűzriadó tervének elkészítése, módosítása, naprakész szinten tartása.

Együttműködés a helyi katasztrófavédelmi szervekkel.

Új beruházások valamint építészeti átalakítások esetén az érvényes tűzvédelmi szabályok figyelembevételével a kiépülő tűzvédelmi eszközök, berendezések teljes körű szakmai véleményezése.

Az egyetem területén található tűzoltó készülékek teljes körű nyilvántartása, intézkedés a lejárt készülékek cseréjére.

Az egyetemi tűzjelző rendszerek, berendezések karbantartási szerződésének előkészítése. - Az érvényes szerződés alapján a karbantartás ellenőrzése, kapcsolattartás szerződött partnerekkel.

Támogatja az Egyetem valamennyi szervezeti egysége tűzvédelmi megbízottainak szakmai munkáját. Részükre határidős feladatjegyzéket készít. Igény esetén részben vagy egészben ellátja a kari tűzvédelmi megbízotti feladatait. (SZTE Tűzvédelmi Szabályzat 3.5. pont.)

A jogszabályban előírt tűzvédelmi szakvizsga tanfolyamok megszervezése.

Részt vesz az egyetemen a tűzvédelmi hatóság és a felügyeleti szerv eljárásain, tűzvédelmi ellenőrzésein.

Felkérésre véleményezi a szervezeti egységek területén az alkalomszerű tűzveszélyes tevékenység eseti engedélyezését.

Felkérésre elemzést készít az Egyetem tűzvédelmi helyzetéről.

Kapcsolatot tart az egyetem létesítményeit, épületeit, épületrészeit, szabad tereit érintő tűzvédelmi változások során bevont tűzvédelmi szakértőkkel, figyelemmel kíséri munkájukat és nyilvántartja a tűzvédelmi változásokat.

Ellenőrzi a meglévő tűzvédelmi dokumentációkat és pontosítja, pontosíttatja azokat.(TMMT,TMMK)